David Kvile

David Kvile (født 21. september 1861 i Breim, død 24. juni 1918 i Øvre Rendal) var en lærer, gårdbruker og Venstrepolitiker som var ordfører i Øvre Rendal 1898-1904 og 1911-1913. 

Han satt i kommunestyret 1893–1904 og igjen fra 1911. Han hadde også andre verv i bygdesamfunnet: forlikskommisjonær 1905–08, styremedlem i Øvre Rendalens Sparebank, og styremedlem i amtsarbeiderforeningen og Venstres kretsstyre for Nord-Østerdal.
Kvile var også varamann til Stortinget fra Nordre Østerdalen valgkrets i tre perioder fra 1910 til 1918. Som ordfører tok han initiativ til det første gamlehjemmet i Øvre Rendal.

Han var utdannet ved Stord seminar i 1882, og arbeidet fra 1883 som lærer i Gransherad og fra 1885 i Øvre Rendal. Han kjøpte gården Berger-Lillestu (eller Veslstu-Berge eller Nordberge) i 1890 og drev den til sin død i 1918. 

Kvile var også treskjærer, og deltok på Jubileumsutstillingen på Frogner 1914 med en utskåret stol.

Referanser 

Venstre-ordførere i Hedmark
Ordførere i Rendalen
Vararepresentanter til Stortinget
Alumni fra Høgskolen Stord/Haugesund